Mărturia unei românce stabilite în Zagreb: "Imediat după cutremur s-a format o coloană de mașini".
Cutremurul a zguduit Croația în jurul orei 12.20. Potrivit ultimelor informații, sunt 6 morți și zeci de răniți. Petrinja a fost distrusă, iar supraviețuitorii sunt căutați lângă Glina.
Un cutremur puternic a lovit marți Croația. Seismul de 6,4 a creat panică printre locuitorii orașului Zagreb, care au părăsit capitala din frica unor replici. O româncă stabilită acolo ne spune ce se întâmplă acum acolo.Daniela Petrovschi, româncă stabilită în Zagreb: "Eram la servici când s-a întâmplat cutremurul. S-au speriat clienții și am ieșit cu toții afară. A fost destul de puternic. Banca de lângă noi a rămas fără curent și în același timp fără internet. Oamenii au rămas fără case. Imediat după cutremur s-a format o coloană de mașini, din panica unor replici oamenii au părăsit orașul."În urma cutremurului au murit cel puțin 6 persoane.Cutremurul s-a simțit la Zagreb, de asemenea în țările vecine, Bosnia și Serbia, dar și mai departe, în Italia. Darinko Dumbovic, primarul oraşului Petrijna, a declarat pentru presa locală că un copil şi-a pierdut viaţa şi că jumătate din oraş este distrus.